

                                                   ZAPISNIK 

6. sjednica VMO-a Donje Svetice održana je 10. studenog 2021. (srijeda) s početkom u 18.00 sati, u prostorijama MO-a Volovčica, Kriška ulica 20.
Sjednici su bili nazočni:
Milena Žganjer, zamjenica predsjednice VMO-a
Mirko Tomić, član VMO-a
Davor Nikolić član VMO-a
Dijana Požgaj, članica VMO-a
Goran Radovanović, član VMO-a

Nenazočni članovi:
Valentina Bedeković, predsjednica VMO-a
Filip Marić, član VMO-a

Predsjedava Milena Žganjer, potpredsjednica Vijeća

Zapisnik vodi: Dijana Požgaj

Potpredsjednica utvrđuje da je nazočno 5 od ukupno 7 članova Vijeća, što znači da Vijeće može pravovaljano odlučivati, te otvara 6. sjednicu Vijeća Mjesnog odbora.

Milena Žganjer, potpredsjednica Vijeća Mjesnog odbora Donje Svetice pozdravlja vijećnike Vijeća Mjesnog odbora Donje Svetice. Zahvaljuje svima na dolasku.

Daje prijedlog zapisnika s 6. sjednice na razmatranje. Prije prve točke, provjerava se usklađenost zapisnika s 5. sjednice s potpisanim zaključcima te daje prijedlog zapisnika na glasovanje. Nakon provedenog glasovanja konstatira da je zapisnik jednoglasno usvojen.

Na prijedlog potpredsjednice ,Vijeće jednoglasno utvrđuje


D N E V N I     R E D:

1. Zaključak o izmjeni Financijskog plana MO Donje Svetice za 2021.,
1. [bookmark: _Hlk87556606]Prijedlog zaključka o prioritetima za izradu Plana KA za 2022.
1. Prijedlog Programa asfaltiranja nerazvrstanih cesta I. reda na području Grada Zagreba u 2022.,
1. Aktualna komunalna problematika,
            5.   Razno: izvješća, pitanja i prijedlozi.

Dnevni red je jednoglasno prihvaćen.

1. Zaključak o izmjeni Financijskog plana MO-a Donje Svetice za 2021.

Vijeće jednoglasno donosi
ZAKLJUČAK O IZMJENI FINANCIJSKOG PLANA
Mjesnog Odbora Donje Svetice za 2021.

Članak 1.
U financijskom planu Mjesnog odbora Donje Svetice za 2021. , članak 1. mijenja se i glasi:

„PRIHODA:									789.604,00 KN
RASHODA:									789.604,00 KN“
Članak 2.
Članak 2. mijenja se i glasi:
	„Prihodi i rashodi iz članka 1. Plana su:

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	789.604,00

	6711
	PRIHODI ZA FINANCIRANJE RASHODA POSLOVANJA
	789.604,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	789.604,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	684.304,00

	 
	ODRŽAVANJE JAVNIH ZELENIH POVRŠINA
	221.130,00

	 
	ODRŽAVANJE NERAZVRSTANIH CESTA
	463.174,00

	3291
	NAKNADE ČLANOVIMA VIJEĆA MJESNOG ODBORA
	99.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	6.300,00


“

Članak 3. 
Ovaj Zaključak će biti objavljen na oglasnoj ploči u sjedištu Mjesnog odbora.



2. Prijedlog zaključka o prioritetima za izradu Plana KA za 2022.
Druga točka ostaje otvorena i prijedlog zaključka će ići mailom kroz narednih nekoliko dana. 
Vijećnik Davor Nikolić predlaže da se traži od referenata Gradske četvrti da se na cijelom MO istraže vlasništvo parcela Grada Zagreba koje su u vlasništvu Grada Zagreba pisanim putem s nacrtima iz GUP-a kako bismo mogli djelovati.
3. Prijedlog Programa asfaltiranja nerazvrstanih cesta I. reda na području Grada Zagreba u 2022.
Ulica Vjekoslava Heinzla je jedina ušla u Prijedlog Programa (od Vukovarske do Planinske ulice). VMO traži od Vijeća gradske četvrti hitno da se od Gradskog ureda za prostorno uređenje, izgradnju Grada, graditeljstvo, komunalne poslove i promet traži očitovanje, odnosno objašnjenje na temelju čega je donesen prijedlog upravo za tu ulicu. Ne možemo dati nikakvo očitovanje jer nismo upoznati s detaljima.
4. Aktualna komunalna problematika
1) Postavljanje zaštitnih stupiće u Nartskoj ulici – Određuje se postava zaštitnih stupića tip „Zagreb" na nogostupu — uz zapadnu stranu kolnika Ivanićgradske ulice — kod k.br. 20 (zona raskrižja ulica Ivanićgradska-Nartska)
Navedene radove izvest će Zagrebački holding d.o.o., Podružnica ,,Zagrebačke ceste" o trošku toga Ureda, u roku od 15 dana po pravomoćnosti rješenja.
2) Ivanićgradska 52 (kod Doma za umirovljenike) – sječa javora, orezivanje lipe i zamjenska sadnja s crvenim hrastom. VMO je obaviješten o navedenim akcijama.
3) Ograda HAŠK-a – Goran Jelavić, Odsjek komunalnog redarstva – obavljen je nadzor, utvrđeno je da se radi o oštećenoj ogradi te je obavijestila ravnateljicu FKF-a.
U mailu je objašnjeno da se ne radi o ogradi škole, već o onoj nasuprot i da molimo ponovni izvid. 
Vidno smo razočarani izvidom komunalne redarice. Zahtijevamo ponovni uvid točno one ograde za koju smo i zahtijevali izvid.
Zaključak: Tražimo da do nas dođu redoviti mjesečni  izvještaji o izvidima redarstva na području našeg MO-a i osvrt na izvid vezan uz ogradu HAŠK-a i kakve su sankcije za neobavljen ili krivo obavljen posao. 
5. Razno: 
1.) Sređivanje drvoreda na Donjim Sveticama od Ministarstva do Kauflanda. Budući da je to pješački dio, potrebno je riješiti prohodnost pješačkog dijela. 
Tražimo orezivanje i čišćenje. Napisati Zrinjevcu da se to treba urediti.
2.) Zaključak: Traži se hitna intervencija i stalnu nadzor nepravilno parkiranih vozila na nogostupu ispred Hampy  autopraone komunalnih inspektora da se kazne parkirana vozila.
Vijećnik Davor Nikolić predlaže da se u jednom kratkom vremenu razmisli o izgradnji montažnih parkirališta na mjestima gdje je to moguće jer bi to bilo dugoročno rješenje nedostatka mjesta za parkiranje.
3) Potpredsjednica predlaže i ostali se slažu da se zapisnik verificira u roku od 5 dana od održavanja sjednica skupa sa svim zaključcima donesenim u zapisniku kako bi se moglo po njemu djelovati.
To bi rezultiralo ubrzanjem cjelokupnog procesa.
4.) Održan je sastanak s udrugom navijača. Upućen je prijedlog o uvrštavanju imena u imenovanju navedene površine trga gdje su postavljeni murali. (Trg Dinamovih legendi). Raspravljali smo o prijedlogu da se ispita mišljenje stanovnika MO-a Donjih Svetica do sljedeće sjednice (u obliku peticije ili online ankete).
5. S obzirom na trenutnu epidemiološku situaciju smatramo da bi se trebalo omogućiti sudjelovanje članovima MO-a putem aplikacija za videopozive kao što su Zoom ili Google Meet ako iz opravdanog razloga (zdravstvenog stanja) ne mogu sudjelovati kako time zdravstveno ne bi ugrozili druge članove. Ustaljena je praksa da osobe koje su u samoizolaciji u drugim institucijama (od osnovne škole nadalje) mogu i moraju sudjelovati na taj način.
6. Provesti sadnju svih stabala koje smo naveli u prethodnoj tablici.

Sjednica je završila u 19:45.
Predložena je nova sjednica 8. prosinca u 18 sati.

Zagreb, 10. studenoga 2021.


Predsjednica
Vijeća Mjesnog odbora
Donje Svetice
Valentina Bedeković
u.z. 
potpredsjednica Vijeća
Milena Žganjer

___________________

